Source: https://www.vsonline.sk/33/pravidla-hospodarenia-zakladne-pojmy-uniqueidmRRWSbk196FPkyDafLfWAK8yta6ecxB6oW7uKzA95L0ADxeQCytPYg/?uri_view_type=4
Timestamp: 2018-07-19 17:18:25+00:00

Document:
Pravidlá hospodárenia - Základné pojmy | VSonline
20.3.2018, Ing. Iveta Harušťáková; Mgr. Jozef Sýkora, MBA, Zdroj: Verlag Dashöfer
3.3.1 Pravidlá hospodárenia - Základné pojmy
Základné pravidlá hospodárenia a financovania subjektov verejnej správy upravuje zákon č. 523/2004 Z. z.o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „rozpočtové pravidlá verejnej správy”).
Základným pravidlom hospodárenia je, že subjekty verejnej správy hospodária a nakladajú s verejnými prostriedkami. Subjekty verejnej správy vytvárajú jeden zo sektorov národného hospodárstva – sektor verejnej správy, resp. verejnú správu; ďalšími sektormi sú nefinančné korporácie, finančné korporácie a domácnosti. Uvedené zoskupenie jednotlivých sektorov ekonomiky predstavuje klasifikáciu inštitucionálnych sektorov a subsektorov ekonomiky.
Subjekty, ktoré nakladajú s verejnými prostriedkami, sú povinné dodržiavať základné pravidlá rozpočtového hospodárenia ustanovené v § 19 rozpočtových pravidiel verejnej správy – táto povinnosť sa vzťahuje na všetky subjekty verejnej správy.
Okrem týchto pravidiel existujú určite podrobnosti v hospodárení subjektov verejnej správy, ktoré sú upravené buď:
priamo v rozpočtových pravidlách verejnej správy, alebo
v osobitných zákonoch (napr. zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákon č. 461/2003 Z. z. o sociálnom poistení v znení neskorších predpisov).
Subjektmi verejnej správy, ktorých hospodárenie a nakladanie s verejnými prostriedkami upravujú výlučne rozpočtové pravidlá verejnej správy, sú rozpočtové organizácie a príspevkové organizácie štátu, obce alebo vyššieho územného celku (siedma časť rozpočtových pravidiel verejnej správy).
Podrobnosti hospodárenia a nakladania s verejnými prostriedkami upravené pre ostatné subjekty verejnej správy v osobitných predpisoch musia byť v súlade so základnými princípmi rozpočtového hospodárenia ustanovených v § 19 rozpočtových pravidiel verejnej správy, pretože rozpočtové pravidlá verejnej správy sú základným finančným zákonom pre verejnú správu. V prípadoch, ktoré ustanovujú rozpočtové pravidlá verejnej správy, je možná v osobitnom predpise úprava odlišná od rozpočtových pravidiel verejnej správy („ak osobitný predpis neustanovuje inak”).
S verejnými prostriedkami nakladajú a hospodária:
iné subjekty (právnické a fyzické osoby mimo sektor verejnej správy).
Subjektmi verejnej správy sú v súlade s § 3 rozpočtových pravidiel verejnej správy výlučne právnické osoby zapísané v registri organizácií vedenom Štatistickým úradom Slovenskej republiky podľa osobitného predpisu (§ 19 až § 21 zákona č. 240/2001 Z. z. o štátnej štatistike) zaradené vo verejnej správe v súlade s jednotnou metodikou platnou pre Európsku úniu v ústrednej správe, v územnej samospráve a vo fondoch sociálneho poistenia a vo fondoch zdravotného poistenia.
V sektore verejnej správy sa rozlišujú nasledovné právne formy: akciová spoločnosť, rozpočtová organizácia, príspevková organizácia, fond, verejnoprávna inštitúcia, sociálna a zdravotná poisťovňa, obec (obecný úrad) a mesto (mestský úrad), krajský a okresný úrad, samosprávny kraj (úrad samosprávneho kraja).
Rozlišuje sa vlastníctvo súkromné tuzemské, štátne a vlastníctvo územnej samosprávy.
V ústrednej správe sa vykazujú štátne rozpočtové organizácie a štátne príspevkové organizácie, štátne účelové fondy, Fond národného majetku Slovenskej republiky, Slovenský pozemkový fond, verejné vysoké školy a ďalšie subjekty, ktoré sú zapísané a zaradené v registri organizácií.
V územnej samospráve sa vykazujú obce a vyššie územné celky a nimi zriadené rozpočtové a príspevkové organizácie.
Členenie verejných prostriedkov
Verejnými prostriedkami v súlade s § 2 písm. e) rozpočtových pravidiel verejnej správy sú všetky finančné prostriedky, s ktorými hospodária právnické osoby verejnej správy, pričom verejnými prostriedkami sú aj prostriedky Európskej únie a odvodov Európskej únii.
V rámci svojho hospodárenia subjekty verejnej správy nakladajú okrem prostriedkov svojich rozpočtov s nasledovnými charakteristickými druhmi verejných prostriedkov:
predvstupové prostriedky,
odvody Európskej únii,
prechodné prostriedky.
Z hľadiska hospodárenia s verejnými prostriedkami v sektore verejnej správy sú zaujímavé predovšetkým tie časti rozpočtových pravidiel verejnej správy, ktoré upravujú finančné toky pôsobiace vo verejnej správe, ktoré vyplývajú:
zo vzájomných vzťahov medzi všetkými subjektmi verejnej správy navzájom,
zo vzťahov subjektov verejnej správy k subjektom územnej samosprávy (obce, vyššie územné celky a nimi zriadené rozpočtové a príspevkové organizácie),
zo vzťahov subjektov verejnej správy k ostatným subjektom mimo sektor verejnej správy.
Pravidlá rozpočtového hospodárenia upravujú vo verejnej správe dve základné legislatívne normy – rozpočtové pravidlá verejnej správy a zákon č. 583/2004 Z. z.o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „rozpočtové pravidlá územnej samosprávy”).
Ako vyplýva z § 3 ods. 2 rozpočtových pravidiel verejnej správy v územnej samospráve sa štatisticky vykazujú subjekty verejnej správy:
rozpočtové organizácie a príspevkové organizácie v zriaďovateľskej pôsobnosti obcí a vyšších územných celkov.
V súlade s § 3 ods. 3…

References: § 19
 § 19
 § 3
 § 21
 § 2
 § 3
 § 3